Diari Oficial de la Generalitat Valenciana


Sumari del DOGV 9968, del 29-10-2024 (2024/10539)

RESOLUCIÓ de 14 d’octubre de 2024, per la qual es requerix la modificació de la relació definitiva de persones que han superat les proves selectives d'accés a l'agrupació professional funcionarial servicis de suport del manteniment, escala ajudant de manteniment de magatzem, APF-06-05, convocatòria 32/19, torn lliure general, pel sistema de concurs oposició i procés d'estabilització d'ocupació, oferta d'ocupació pública de 2019 per a personal de l'Administració de la Generalitat.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9968

Data del DOGV
:   29-10-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/10627

CVE
:   CREP-Y-6208-64897

Data del document
:   14-10-2024

Organisme emissor
:   Conselleria d'Hisenda, Economia i Administració Pública

Tipus de document
:   Resolució

Vista la Resolució de 27 de maig de 2024, de la consellera d'Hisenda, Economia i Administració Pública, per la qual es publica la relació definitiva de persones que han superat les proves selectives d'accés a l'agrupació professional funcionarial servicis de suport del manteniment de l'Administració de la Generalitat, escala ajudant de manteniment de magatzem, APF-06-05, convocatòria 32/19, torn lliure general, pel sistema de concurs oposició i procés d'estabilització d'ocupació, corresponents a l'oferta d'ocupació pública de 2019 per a personal de l'Administració de la Generalitat (DOGV 9864, 05.06.2024).

Vist que en la Resolució de 17 de setembre de 2024, de la consellera d'Hisenda, Economia i Administració Pública (DOGV 9942, 23.09.2024), es nomena personal funcionari de carrera de l'agrupació professional funcionarial APF, agrupació de llocs de treball APT-APF-06, Pablo Domínguez Romo, que ha superat les proves selectives de la convocatòria 181/18, torn lliure general, pel sistema de concurs oposició i procés d'estabilització d'ocupació, corresponents a l'oferta pública d'ocupació de 2019 per a personal de l'Administració de la Generalitat. En la mateixa resolució, a Javier Muñoz Pons, Vanessa Navarro Santamaría i Vicente Agustín Peral Balbastre, que ja són personal funcionari de carrera de l'agrupació professional funcionarial APF, se'ls habilita en l'agrupació de llocs de treball de manteniment APT-APF-06.

Vist l'apartat 1 de la disposició transitòria sexta de la Llei 4/2021, de 16 d'abril, de la Generalitat, de la funció pública valenciana, que disposa que les persones aspirants que accedisquen a la funció pública de l'Administració de la Generalitat mitjançant les convocatòries en curs a l'entrada en vigor de la llei, quedaran integrades en el cos, escala o agrupació funcionarial corresponent al lloc de treball al qual opten, d'acord amb els criteris establits en esta llei. De conformitat amb la correspondència prevista en els annexos II i III de l’esmentada Llei 4/2021, a les persones aprovades en les convocatòries 181/18 i 32/19 se les nomena en l'agrupació professional funcionarial APF, agrupació de llocs de treball de manteniment APT-APF-06.

Per tot això, Javier Muñoz Pons, Pablo Domínguez Romo, Vanessa Navarro Santamaría i Vicente Agustín Peral Balbastre, que són personal funcionari de carrera de l'agrupació professional funcionarial APF, agrupació de llocs de treball de manteniment APT-APF-06, no poden ser nomenats de nou en el mateix cos i agrupació de llocs de treball en la convocatòria 32/19.

D'altra banda, Amador Aracil Ortiz ha presentat la renúncia en la convocatòria 31/19.

En conseqüència, i de conformitat amb l'article 18 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, amb la finalitat d'assegurar la cobertura de les vacants convocades, quan es produïsquen renúncies, falta d'acreditació dels requisits exigits en la convocatòria per a ser nomenat personal funcionari de carrera o concórrega alguna de les causes de pèrdua de la condició de personal funcionari en les persones proposades abans del seu nomenament o presa de possessió, l'òrgan convocant ha de requerir a l'òrgan de selecció la relació complementària de persones aspirants aprovades que seguisquen a les proposades, per al seu possible nomenament com a personal funcionari de carrera.

En virtut d'això, i en l’exercici de les atribucions conferides per la Llei 4/2021, de 16 d'abril, de la funció pública valenciana,

RESOLC

Requerir a l'òrgan de selecció la relació complementària de persones aspirants aprovades en la convocatòria 32/19 que seguisquen a les proposades, per al seu possible nomenament com a personal funcionari de carrera de l'agrupació professional funcionarial APF, agrupació de llocs de treball de manteniment APT-APF-06.

Contra esta resolució, que posa fi a la via administrativa, les persones interessades podran interposar un recurs contenciós administratiu davant el jutjat contenciós administratiu corresponent, en el termini de dos mesos comptats des de l'endemà de la seua publicació. Així mateix, amb caràcter potestatiu, es podrà interposar un recurs de reposició, en el termini d'un mes des de l'endemà de la publicació, davant el mateix òrgan que ha dictat la resolució. Tot això, de conformitat amb el que s'establix en els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que les persones interessades puguen exercitar-ne, si és el cas, qualsevol altre que consideren procedent.

  

València, 14 d'octubre de 2024

Ruth María Merino Peña

Consellera d'Hisenda, Economia i Administració Pública